Materská škola Šelpice, Za humnami 286/39, 91909 Šelpice



**ZÁPIS DETÍ DO MATERSKEJ ŠKOLY**

**PRE ŠKOLSKÝ ROK 2022/2023**

Riaditeľka MŠ oznamuje zákonným zástupcom, že prijímanie žiadostí o prijatie dieťaťa do materskej školy (MŠ) pre školský rok 2022/2023 sa uskutoční

**od 02. mája do 06. mája 2022.**

Dieťa sa na predprimárne vzdelávanie prijíma na základe žiadosti zákonného zástupcu. Súčasťou žiadosti je potvrdenie o zdravotnej spôsobilosti dieťaťa obsahujúcej údaj o povinnom očkovaní dieťaťa.

Žiadosť musí byť podpísaná obidvomi zákonnými zástupcami.

FORMA A PRIEBEH ZÁPISU

Žiadosť o prijatie dieťaťa na predprimárne vzdelávanie si môže zákonný zástupca prevziať osobne v materskej škole alebo stiahnuť na stránke obce [www.selpice.eu](http://www.selpice.eu) v sekcii MŠ Šelpice.

PODÁVANIE ŽIADOSTÍ

Zákonný zástupca predloží pravdivo vyplnenú žiadosť s potvrdením od detského lekára:

* osobne riaditeľke materskej školy v MŠ Šelpice v čase od 08:00 do 16:00 hod.;
* zaslaním elektronicky na: skolka@selpice.eu;
* zaslaním poštou na adresu: Materská škola Šelpice, Za humnami 286/39, Šelpice 91909.

Žiadosti podané po termíne zápisu nemusia byť akceptované.

KRITÉRIA PRIJÍMANIA

Na predprimárne vzdelávanie sa prednostne prijímajú deti:

* pre ktoré je plnenie predprimárneho vzdelávania povinné, teda deti, ktoré do 31. augusta 2022 dovŕšia päť rokov veku;
* ktoré pokračujú v plnení povinného predprimárneho vzdelávania, teda  deti, ktoré dovŕšia šiesty rok veku a nedosiahli školskú spôsobilosť (na základe písomného súhlasu príslušného zariadenia výchovného poradenstva a prevencie, všeobecného lekára pre deti a dorast s informovaným súhlasom zákonného zástupcu);
* ktoré majú trvalý pobyt v obci Šelpice;
* ktoré v kalendárnom roku dovŕšia tri roky (postupnosť od najstaršieho po najmladšie dieťa).

Ostatné deti budú prijímané podľa voľných kapacít materskej školy podľa poradia.

VYDANIE ROZHODNUTIA

Písomné rozhodnutie o prijatí alebo neprijatí dieťaťa na predprimárne vzdelávanie v MŠ odošle riaditeľka MŠ zákonným zástupcom detí **najneskôr do 15. júna 2022.**

KONTAKT

V prípade otázok kontaktujte zamestnancov materskej školy na tel. čísle 0903677 755.

 Mgr. Petra Hanáková

riaditeľka MŠ